b'\n_START_ARTICLE_\nJanez Bogataj (fotograf)\n_START_SECTION_\n\xc5\xbdivljenje in delo\n_START_PARAGRAPH_\nS fotografijo se je za\xc4\x8del ukvarjati leta 1975 pod vodstvom Vlastje Simon\xc4\x8di\xc4\x8da kot \xc4\x8dlan fotokluba v Gorenji vasi. Fotografije je v 80. objavljal v tedniku Mladina, to so bile predvsem fotografije koncertov (npr.: Novi Rock festival v Kri\xc5\xbeankah). Od 1979 do 1988 je sodeloval na okoli tristotih razstavah doma in po svetu ter prejel okoli 50 nagrad._NEWLINE_Leta 1981 je prejel zlato ptico za dose\xc5\xbeke v fotografiji. Konec leta 2004 je izdal fotomonografijo Pastorala (COBISS), opremljeno s citati iz svetovne knji\xc5\xbeevnosti. 40 njegovih fotografij je uvr\xc5\xa1\xc4\x8denih tudi v zbirko Bibliotheque Nationale.'